Մեր հարցադրմանը, թե ինչն է հեռանալու պատճառը, պարոն Աղայանը նշեց, որ պետական հիմնարկի հետ աշխատանքը չի հաջողվել: «Չստացվեց... այգու ամեն ինչը գտնվում է ինստիտուտի տնօրինության տակ, իսկ «Աջակցության հիմնադրամը» կառույց է, որը պետք է ինչ-որ գործողություններ անի այգու հետ, որ այգին բարեկարգվի և այլն, բայց ոչ մի լծակ, ոչ մի բան հիմնադրամի ձեռքը չկա, փաստացի: Ոչ էլ ծառայություններ է կարողանում մատուցել, այդ ամեն ինչը ինստիտուտինն է, իսկ առանց դրա՝ դժվար է: Մի քանի միջոցառումներ արեցինք, լավ միջոցառումներ էին, ահագին միտում կար, որ ամեն ինչ պետք է լավ լինի: Հիմա էլ վերջնական չէ: Ես ինքս «Երիտասարդ կենսաբաններ» ՀԿ նախագահն եմ, երևի արդեն ՀԿ-ով ինչ-որ բան ստացվի, որովհետև հիմնադրամը ստեղծվեց ու ձեռքը ոչ մի լծակ չկա, էլ տարբերությունը ո՞րն է»,- հավելեց Ս. Աղայանը: